Glæpasagnaskrif Arnaldar Indriðasonar skiluðu honum margfalt meiri tekjum í fyrra en stallsystur hans , metsöluhöfundinum Yrsu Sigurðardóttur . Rekstrarhagnaður félags Arnaldar , Gilhagi ehf , nam 142,3 milljónum króna fyrir afskriftir í fyrra og skilaði félag hans 139 milljóna króna hagnaði . Til samanburðar nam rekstrarhagnaður félags Yrsu , Yrsa Sigurðardóttir rétt rúmum 17 milljónum króna í fyrra og nam hagnaður félagsins 13,6 milljónum króna . Talsverður stærðarmunur er á félögum þeirra Arnaldar og Yrsu . Eignir félags Gilhaga námu 479,5 milljónum króna um síðustu áramót . Þar af var handbært fé upp á 373,5 milljónir króna og óráðstafað fé upp á 424,6 milljónir . Eignir félags Yrsu námu á sama tíma 21 milljón króna . Þar af átti félag Arnaldar verðbréf um síðustu áramót fyrir 96,7 milljónir króna . Félag Yrsu á hins vegar ekkert slíkt , samkvæmt nýbirtum ársreikningi . Þá nam handbært fé félags Yrsu sem heldur utan um ritstörf hennar tæpar 8,5 milljónir króna af handbæru fé . Óráðstafað fé félagsins nemur 13,7 milljónum króna . Himinn og haf er jafnframt á milli arðgreiðslna sem þau Arnaldur og Yrsa greiðar sér . Arnaldur hefur frá síðasta ári greitt sér samtals 294 milljónir króna í arð frá því hans stofnaði félag utan um bókaskrifin árið 2003 . Þar af greiddi hann sér 40 milljónir króna í arð vegna afkomu félagsins í fyrra en það jafngildir því að hann hafi haft 3,3 milljónir króna að jafnaði í laun á mánuði . Á sama tíma greiddi Yrsa sér út 9,5 milljónir króna í arð nú vegna afkomu félagsins Yrsa Sigurðardóttir ehf í fyrra . Samtals hefur hún því fengið 24,9 milljónir króna í arð frá stofnun félagsins árið 2005 . Þetta jafngildir því að Yrsa hafi að meðaltali haft um 790 þúsund krónur í laun á mánuði í fyrra vegna bókaskrifanna .